Γαρίδες στο τηγάνι με κολοκυθάκια, κρασί και κάρι
Ένα ελαφρύ γεύμα, έτοιμο στο λεπτό. Συνοδεύουμε, αν θέλουμε, τις γαρίδες με ρύζι, νουντλς ή ζυμαρικά της αρεσκείας μας.
16 μεγάλες γαρίδες, φρέσκες ή κατεψυγμένες, καθαρισμένες από κεφάλια και κελύφη, 50 ml ελαιόλαδο, 1 ξερό κρεμμύδι, σε λεπτά φετάκια, 2 κολοκυθάκια, κομμένα σε λεπτές φέτες, 1 σκελίδα σκόρδο, κομμένη σε φετάκια, χυμός από 1/2 λεμόνι (ή όσο λεμόνι θέλουμε), 80 ml λευκό ξηρό κρασί, 1 κουτ. γλυκού κάρι σε σκόνη, αλάτι, φρεσκοτριμμένο πιπέρι
Για να φτιάξουμε γαρίδες στο τηγάνι με κολοκυθάκια, κρασί και κάρι, αρχικά αφαιρούμε, με ένα μαχαιράκι ή με μια οδοντογλυφίδα, το μαύρο εντεράκι που διατρέχει τη ράχη των θαλασσινών.Στη συνέχεια, ζεσταίνουμε ένα μεγάλο τηγάνι σε δυνατή φωτιά.Βάζουμε το λάδι, τις γαρίδες, το σκόρδο και σοτάρουμε για 1 λεπτό.Προσθέτουμε τα κολοκυθάκια, το κρεμμύδι, το κάρι, αλάτι και σοτάρουμε για 2-3 λεπτά.Εν συνεχεία, σβήνουμε με το κρασί και τον χυμό λεμονιού.Μαγειρεύουμε για 2-3 λεπτά, μέχρι να μαλακώσουν λίγο τα λαχανικά (θέλουμε να μείνουν τραγανά, ζωντανά) και να δέσει κάπως η σάλτσα.Σερβίρουμε τις γαρίδες με ρύζι, με νουντλς ή ανακατεμένες με ζυμαρικά της αρεσκείας μας.
Γαρίδες,Κολοκυθάκια,Λαχανικά,Light